เริ่มกินยาคุมตอน มีเลือดออกกะปริดกะปรอยสามารถ คุมกำเนิดได้ไหม กินมาแล้ว6วัน (ยาคุมโนวีเนท)
สวัสดีค่ะ หากเลือดที่ออกกะปริดกะปรอย ไม่ใช่ประจำเดือน คือไม่ได้อยู่ในช่วงวันที่ที่ประจำเดือนควรจะมา ก็ถือเป็นอาการเลือดออกผิดปกติ ซึ่งควรไปพบแพทย์เพื่อตรวจหาสาเหตุก่อนที่จะเริ่มทานยาคุมกำเนิดค่ะ เช่น อาจเกิดจากมีมดลูกอักเสบ มีโรคต่างๆ ของมดลูก หรือเป็นเลือดที่เกิดจากการตั้งครรภ์ก็ได้ค่ะแต่หากเป็นเลือดประจำเดือน คืออยู่ในช่วงวันที่ที่ประจำเดือนควรจะมาอยู่แล้ว การเริ่มทานยาคุมกำเนิดภายใน 1-5 วัน นับจากวันแรกที่มีประจำเดือนมา ยาคุมกำเนิดก็จะออกฤทธิ์ในการป้องกันการตั้งครรภ์ได้ทันที แต่หากเลย 5 วันไปแล้ว ยาคุมจะยังไม่สามารถออกฤทธิ์ในการป้องกันการตั้งครรภ์ได้ทันที ต้องทานต่อเนื่องไปอย่างน้อย 7 วันก่อน แล้วจึงจะเริ่มมีเพศสัมพันธ์ได้ค่ะ ทั้งนี้ แต่ละยี่ห้อไม่ได้แตกต่างกันค่ะ